b'\n_START_ARTICLE_\nLettokilpisammal\n_START_SECTION_\nUlkon\xc3\xa4k\xc3\xb6\n_START_PARAGRAPH_\nLettokilpisammal on v\xc3\xa4rilt\xc3\xa4\xc3\xa4n voimakkaan punainen ja sen varrella on ritsoideja. Sen lehdet ovat soikeita, ter\xc3\xa4v\xc3\xa4 ja suippok\xc3\xa4rkisi\xc3\xa4. Lehden reuna on hampaaton. Vaikka lettokilpisammal on yksikotinen, sill\xc3\xa4 on melko harvoin iti\xc3\xb6pes\xc3\xa4kkeit\xc3\xa4.\n_START_SECTION_\nLevinneisyys\n_START_PARAGRAPH_\nLettokilpisammalta kasvaa pohjoisella pallonpuoliskolla lauhkealla ja etenkin viile\xc3\xa4ll\xc3\xa4 vy\xc3\xb6hykkeell\xc3\xa4 sek\xc3\xa4 Tulimaassa. Suomessa pohjoisessa yleinen ja etel\xc3\xa4ss\xc3\xa4 alueellisesti uhanalainen. Pohjanmaalla ja Pohjois-Karjalan ja Kainuun alueella se on luontoarvoja osoittava laji.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nLettokilpisammal kasvaa runsasravinteisten lettojen v\xc3\xa4li- ja rimpipinnoilla, l\xc3\xa4hteiden ymp\xc3\xa4rist\xc3\xb6ss\xc3\xa4 ja muilla kosteilla kalkkipitoisilla paikoilla.'